
[bookmark: Overskrift1]Silaannakkut angallanneq pillugu suliassaqarfimmi Trafikstyrelsip suliassi pisinnaatitaaneralu, naammagittaalliorsinnaaneq aamma Trafikstyrelsip malittarisassaaliasa ilaannik tamanut nalunaarutiginnittarneq pillugit Kalaallut Nunaannut nalunaarummut missingiutip tusarniutigineqarnera

Silaannakkut angallanneq pillugu suliassaqarfimmi Trafikstyrelsip suliassi pisinnaatitaaneralu, naammagittaalliorsinnaaneq aamma Trafikstyrelsip malittarisassaaliaasa ilaannik tamanut nalunaarutiginnittarneq pillugit Kalaallit Nunaannut nalunaarutip allanngortinneqarnera pillugu nalunaarummut missingiutip By-, Land- og Transportministerietip tusarniutigalugu nassiuppaa.
Inatsisit assigiinngitsut silaannakkut angallannermut inatsisip allanngortinneranut tunngasut Kalaallit Nunaannut atuutilersinneqarnerannut peqqussummut missingiut aamma silaannakkut angallannermut inatsimmi § 6-ip Kalaallit Nunaannut atuutilersinneqarneranut peqqussutinut missingiutip malitsigisaanik nalunaarut allanngortinneqarpoq. Peqqussutit tamarnut tusarniutigineqarput uanilu nassaarineqarsinnaapput https://hoeringsportalen.dk og https://naalakkersuisut.gl/Hoeringer.
Nalunaarummut allannguutissatut siunnersuutit, Kalaallit Nunaanni Namminersorlutik Oqartussat peqqussutsinut missingiutit siuliani taakkartorneqartut, , akuersissuteqarnissaannik piumasaqaateqarfiummat, By-, Land- og Transportministerietip maluginiaqquaa.  Peqqussutit taakku marluk ilaatigut timmisartut inuttaqanngitsut pillugit Kalaallit Nunaannut malittarisassanik nutaanik aamma nutartikkanik tunngaviliissapput. Peqqussutit upernaakkut 2027-mi suliarineqarnissaat naatsorsuutigineqarpoq.
Kalaallit Nunaanni Namminersorlutik Oqartussat, Trafikstyrelsi suleqatigalugu, peqqussutit akuersissutigineqarniariartut, timmisartut inuttaqanngitsut pillugit nalunaarummik, Kalaallit Nunaanni timmisartunik inuttaqanngitsunik ingerlatsinermut malittarisassanik erseqqinnerusunik aalajangersaasussamik, suliaqartoqarnissaa, nalunaarummik allanngortitsinerup periarfissaliissut pisariaqartinneqartoq tunniutissavaa.
Tusarniaanermut atortut www.høringsportalen.dk-imi tikinneqarsinnaasunngortinneqassapput. 
Oqaaseqaateqartoqassappat oqaaseqaatit kingusinnerpaamik ulloq 20. november 2026 By-, Land- og Transportministerietip inussiarnersumik qinnutigai.
Suliap normua 2024-5207 sammisap allassimaffiani taallugu oqaaseqaatit trm@trm.dk-mut aamma clen@trm.dk-mut nassiunneqassapput.
Tusarniaaneq pillugu apeqqutit Clara Oksfeldt Enevoldsen-imut  clen@trm.dk-kkut imaluunniit 29 67 53 36-ikkut saaffiginnissutigineqarsinnaapput.

